jkorsvik/nowiki_second_scrape_merged huggingface dataset:
Filsystemtillatelser

Filsystemtillatelser eller aksessrettigheter til filsystemet refererer til metoder hvorved de fleste filsystemer tildeler aksessrettigheter til spesifikke brukere eller grupper av brukere. Disse filsystemene kontrollerer brukerens evne til å se, forandre, navigere og eksekvere filsystemets innhold. Unix, Unix-lignende og på annen måte POSIX-kompatible operativsystemer, deriblant Linux og alle versjoner av OS X, har et enkelt system for å håndtere individuelle rettigheter. De fleste av disse systemene har også en form for aksesskontrollister, enten proprietære (som for eksempel i HP-UX), kompatible med standarden POSIX.1e, eller basert på standarden Network File System versjon 4.
Operativsystemene MS-DOS, PC-DOS, Windows 95, Windows 98, Windows 98 SE og Windows ME, hadde ikke filsystemtillatelser, men bare filattributter. Der var bare et enkelt attributt for bare lesing av en datafil, som kunne aktiveres eller deaktiveres på en datafil tilhørende en hvilket som helst bruker eller program, og som derfor ikke kunne forhindre noen i å endre eller slette datafilen. Disse systemene hadde ingen begrensninger som hindret en bruker i å lese en datafil.


== Eksterne lenker ==
The Linux Cookbook: Groups and How to Work in Them av Michael Stutz 2004
Robert Emmett O’Connor

Robert Emmett O'Connor (født 18. mars 1885 i Milwaukee i Wisconsin, død 4. september 1962 i Los Angeles i California) var en amerikansk skuespiller. Han spilte i over 200 filmer mellom 1919 og 1950. Blant disse er rollene som spritsmugleren Paddy Ryan i gangsterfilmen Samfunnets fiende (1931), politimannen Henderson som jager Brødrene Marx i komedien A Night at the Opera (1935) og den eldre Paramount-portvakten Jonesy i Billy Wilders film noir Sunset Boulevard (1950). O'Connor var også vert i MGMs animerte kortfilm Who Killed Who? (1943).


== Filmografi (utvalg) ==

1930 – Betalt

1931 – Samfunnets fiende

1935 – A Night at the Opera

1950 – Sunset Boulevard


== Referanser ==


== Eksterne lenker ==
(en) Robert Emmett O'Connor på Internet Movie Database 
(sv) Robert Emmett O'Connor i Svensk Filmdatabas 
(fr) Robert Emmett O'Connor på Allociné 
(en) Robert Emmett O'Connor på AllMovie 
(en) Robert Emmett O'Connor hos The Movie Database 
(en) Robert Emmett O'Connor hos Internet Broadway Database 
(en) Robert Emmett O'Connor hos Internet Broadway Database
S3 Graphics

S3 Graphics, Ltd, vanligvis omtalt som S3, er et amerikansk IT-selskap som produserer grafikkort. Selskapet har sitt hovedkvarter i Fremont i Alameda County, California, USA, og ble grunnlagt i januar 1989. Det er kanskje mest kjent for S3 ViRGE, S3 Savage og S3 Chrome-serien.
På grunn av sterk konkurranse fra 3Dfx, ATI Technologies og Nvidia da krigene om 3D-akselratorer var på sitt høyeste, ble grafikkavdelingen av selskapet skilt ut og sammenslått med VIA Technologies. Det nye selskapet fokuserte på det mobile grafikkmarkedet, og ble en stor aktør på dette området. Selskapet ble oppkjøpt av HTC Corporation i 2011.


== Eksterne lenker ==
Offisiell hjemmeside
Barndomshjemmet (Løgnaslaget-album)

Barndomshjemmet er et musikkalbum med Løgnaslaget. Albumet ble utgitt i 1990.


== Sporliste ==
«Barndomshjemmet» (Steinar Lyse)
«Den fyste gang» (Løgnaslaget)
«Fine dag» (Bjørn Aslaksen/Arnt Birkedal)
«Tomflaskå mi» (Bjørn Aslaksen/Per Inge Torkelsen)
«Stampen» (Bjørn Aslaksen/Per Inge Torkelsen)
«Ingvalsen» (Bjørn Aslaksen/Per Inge Torkelsen)
«Fritidsvisa» (Bjørn Aslaksen/Arnt Birkedal)
«Gottene fra Egenes» (Ove Hetland/Per Inge Torkelsen)
«Sama for meg» (Bjørn Aslaksen/Per Inge Torkelsen)
«Emilia» (Bjørn Aslaksen)
«Jeg tok min nystemte» (Løgnaslaget)
«Hvis jeg var en propell» (Bjørn Aslaksen)
«Våren av Torkelsen» (Bjørn Aslaksen/Per Inge Torkelsen)
«Du er min» (Bjørn Aslaksen/Ove Hetland)
«Kom hjem, Bertine» (Per Inge Torkelsen)
«Try to Remember» (Harvey Schmidt)


== Medvirkende ==


=== Løgnaslaget ===
Per Inge Torkelsen - vokal, plystring, kor
Dag Schreiner - vokal, kor
Steinar Lyse - vokal, kor, ekko
Bjørn Aslaksen - vokal, brøl, gitarer, perkusjon, kor, produsent, arrangement


=== Øvrige ===
Ove Hetland - piano, co-produsent, arrangement
Sveinung Sand - bass/fiolin, co-produsent, arrangement
Tommi Haukland - trommer/fløyte, co-produsent, arrangement
Sally Nilsson - vokal
Elin Furubotn - vokal, kor
Tomas Siqveland - kor, tekniker, miksing
Jan Paulsen - brøl, tekniker, miksing
Per Ravnaas - tekniker
Torbjørn Solum - tekniker
Jan Birger Henriksen - fotograf
Jørn Adde - fotograf
Per Dybvig - illustrasjon
Gul Reklame - coverdesign


== Eksterne lenker ==
Barndomshjemmet
Mailx

mailx er en epostklient for Unix og Unix-lignende operativsystemer. Den er en tekstbasert applikasjonsprogramvare med en syntaks som ligner på teksteditoren ed. Mailx er den POSIX-standardiserte varianten av ’’Berkeley Mail utility’’.


== Referanser ==
Utsolgt! (Løgnaslaget-album)

Utsolgt! er et samlealbum med Løgnaslaget. Albumet ble utgitt i 2002.


== Sporliste ==


=== CD 1 ===
«Bøggvall Kai» (Bjørn Aslaksen/Dag Schreiner), (Alltid e der någe)
«Alle mine tanter» (Bjørn Aslaksen/Bjørn Erik Vige)
«Kongen» (Per Inge Torkelsen/Rune Andersen), (Alltid e der någe)
«Du har sommer» (Bjørn Aslaksen), (I grevens tid)
«Oi oi-foggelen» (Per Inge Torkelsen), (Løgnaslaget)
«Jeg er blitt frelst» (Bjørn Aslaksen), (Alltid e der någe)
«På forsikringskontoret + hu så hyle» (Dag Schreiner), (10-års jubileven)
«Halvsang» (Løgnaslaget), (Aargang svin)
«Legeprat» (Per Inge Torkelsen), (E det løye folk e løgne)
«Blokk med bomberom» (Bjørn Aslaksen), (Løgnaslaget så klart)
«I vår serie» (Bjørn Aslaksen), (Løgnaslagets niende)
«Audhild mi Audhild» (Bjørn Aslaksen/Per Inge Torkelsen), (Alltid e der någe)
«Amnesty» (Dag Schreiner), (Løgnaslagets niende)
«Eg e omvendt» (Per Inge Torkelsen), (Rot i brøstet)
«Helvetes homoar» (Bjørn Aslaksen/Per Inge Torkelsen), (Rot i brøstet)
«Gondersen og fluktstolen» (Dag Schreiner), (På ozonen jeg ser)
«Eg e mann» (Steinar Lyse), (Menn alligavel)
«Kem og ingen» (Steinar Lyse/Per Inge Torkelsen), (Menn alligavel)
«Lochvampfitzlers Macliffy» (Bjørn Aslaksen/Per Inge Torkelsen/Rune Andersen/Knut Nærum/Jan Toft/Øyvind Staveland/Carl Øyvind Apeland), (Alltid e der någe)
«Bjørnajegeren» (Bjørn Aslaksen/Per Inge Torkelsen), (Alltid e der någe)
«Det va bra, det va bra» (Svein Tang Wa), (Bein i nasen)
«Etter middagen» (Knut Nærum), (Aargang svin)


=== CD 2 ===
«Barndomshjemmet» (Steinar Lyse), (I det løgna slaget)
«Nedenom og hjem» (Colin Hay/Ron Strykert/Per Inge Torkelsen/Steinar Lyse), (Baklengs i livet)
«Kom hjem, Bertine» (Per Inge Torkelsen), (Klovnar uden sirkus)
«Tomflaskå mi» (Bjørn Aslaksen/Per Inge Torkelsen), (Løgnaslaget niende)
«Den fysste gang» (Løgnaslaget), (Barndomshjemmet)
«Stampen» (Bjørn Aslaksen/Per Inge Torkelsen), (Løgnaslaget så klart)
«Gottene fra Egenes» (Ove Hetland/Per Inge Torkelsen), (E det løye folk e løgne)
«Emilia» (Bjørn Aslaksen), (E det løye folk e løgne)
«Ingvalsen» (Bjørn Aslaksen/Per Inge Torkelsen), (I det løgna slaget)
«Du er min» (Ove Hetland/Bjørn Aslaksen), (Løgnaslagets niende)
«Den blå sangen» (Per Inge Torkelsen), (Klovnar uden sirkus)
«Sama for meg» (Bjørn Aslaksen/Per Inge Torkelsen), (Løgnaslaget synger reservejulen inn)
«Hvis jeg var en propell» (Bjørn Aslaksen), (Løgnaslagets niende)
«Eg digge tal» (Bjørn Aslaksen), (Baklengs i livet)
«Klyså» (Asle Nilsen/Per Inge Torkelsen), (Baklengs i livet)
«Våren» (Per Inge Torkelsen), (Løgnaslaget så klart)
«Den rød sangen» (Per Inge Torkelsen), (Baklengs i livet)
«Prestar på kjøret» (Per Inge Torkelsen/Bjørn Aslaksen), (Baklengs i livet)
«Baklengs i livet» (Asle Nilsen/Per Inge Torkelsen), (Baklengs i livet)
«Klovnen uden sirkus» (Steinar Lyse/Dag Schreiner/Bjørn Aslaksen), (Klovnar uden sirkus)
«Fyssteklasseklo» (Bjørn Aslaksen), (Klovnar uden sirkus)


== Eksterne lenker ==
Utsolgt!
Diskbilde

Et diskbilde er innenfor informatikken navnet på en datafil som inneholder innholdet og strukturen til et diskvolum eller til hele lagringsmediumet som for eksempel en harddisk, en båndstasjon, en diskett, en optisk disk eller en minnepinne. Et diskbilde skapes vanligvis ved å foreta en kopiering sektor-for-sektor av kildemediumet, og således skape en replikasjon av innholdet og strukturen på lagringsmediumet uavhengig av filsystemet. Avhengig av diskbildets format, kan det omfatte en eller flere datafiler.
Filformatet kan være en åpen standard, slik som et ISO-bilde for optiske disker, eller være unikt for en spesifikk applikasjonsprogramvare.


== Eksterne lenker ==
Programvarelager som inluderer RAWRITE2
Fleroppstart

Fleroppstart (engelsk: Multi-booting) er betegnelsen på prosessen der man installerer flere operativsystemer på en datamaskin, og er i stand til å velge hvilket av dem som skal startes opp. Den vanligste konfigurasjonen er to operativsystemer. Fleroppstart kan kreve en spesiell oppstartslaster.


== Eksterne lenker ==
Multiboot Specification
Dual, Triple, Quad Boot a Macbook with Mac OS X, Ubuntu Linux, Windows XP, and Windows Vista
The definitive dual-booting guide: Windows 7, Linux, Vista, XP: with screenshots.
Fredrikstad Kunstløpklubb

Fredrikstad Kunstløpklubb (FKK) er et idrettslag for kunstløp i Fredrikstad. Klubben har Stjernehallen som hjemmebane, og ble stiftet i 1974 av Bjørg Røsto Jensen.


== Referanser ==


== Eksterne lenker ==
Offisielt nettsted
Ngäbe-Buglé

Ngäbe-Buglé er et indiansk comarca på provinsnivå nordvest i Panama. Det hadde en beregna folkemengde på 152 004 i 2014. Administrasjonssenteret er byen Buäbti (Llano Tugrí). Comarcaet ble oppretta i 1997 og består av områder som tidligere var en del av provinsene Bocas del Toro, Chiriquí og Veraguas.
Comarcaet er autonomt og administreres av de indianske folkegruppene ngäbe og buglé. Innbyggerne i comarcaet snakker hovedsakelig språka ngäbere, buglere og spansk.


== Referanser ==
Buäbti

Buäbti, eller Llano Tugrí, er administrasjonssenteret i det indianske comarcaet Ngäbe-Buglé i Panama. Byen befinner seg i distriktet Nole Duima i fjellkjeden Cordillera Central, om lag 35 kilometer nord for Den panamerikanske hovedveien.


== Referanser ==
Kaskadeand

Kaskadeand eller blåand (Hymenolaimus malacorhynchos) er en art i underfamilien ender (Anatinae), som er én av fire underfamilier i andefamilien (Anatidae). Arten er endemisk for New Zealand. Arten står på IUCNs rødliste og blir av BirdLife International klassifisert som sterkt truet av utryddelse.


== Taksonomi ==

Kaskadeand sorterer som eneste art i slekten Hymenolaimus, som er monotypisk og tilhører tribuset Hymenolaimini som eneste slekt. Arten har således ingen nære slektninger.
Det er uklart om arten i seg selv er monotypisk eller ikke. Det er beskrevet to varianter (en på Sørøya og en annen på Nordøya), men det har vært uklart om disse bør klassifiseres som selvstendige underarter eller økotyper. En su die publisert i 2007 bekrefter stor genetisk forskjell mellom de to variantene, som i HBW Alive føres opp som distinkte underarter, uten at Carboneras & Kirwan (2018) tar stilling til spørsmålet.


== Biologi ==
Kaskadeand måler cirka 53–54 cm. Hannen veier normal cirka 820–1 077 g, hunnen cirka 680–870 g. Fjærdrakten er hovedsakelig skiferblå, men den har et grønnaktig skinn på hodet, nakken og ryggen, og kastanjefargede flekker på brystet. De ytre sekundærfjærene har hvitt i tuppene og sorte markeringer mot de indre sekundærfjærene og tertialene. Hunnen er gjennomsnittlig noe mindre enn hannen, og hun har færre kastanjefargede flekker på brystet.Arten trives i små fjellelver og bekker med hurtigflytende vann, der habitatet rundt har god vegetasjon.


== Inndeling ==
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.

Anseriformes, andefugler
Anatidae, andefamilien
Dendrocygninae, plystreender
Oxyurinae, skarvender
Anserinae, svaner og gjess
Anatinae, ender (127 arter)
Mergini, fiskender (23 arter)
Tadornini, gravender og gravgjess (16 arter)
Cairinini, skogender (11 arter)
Hymenolaimini (monotypisk)
Hymenolaimus (monotypisk)
H. malacorhynchos, kaskadeand
H. m. malacorhynchos, vest på Sørøya, New Zealand
H. m. hymenolaimus, sentralt og sør på Nordøya, New Zealand
Merganettini (monotypisk)
Aythyini, dykkender (20 arter)
Anatini, grasender (55 arter)


== Referanser ==


== Eksterne lenker ==
(en) Kaskadeand i Encyclopedia of Life 
(en) Kaskadeand i Global Biodiversity Information Facility 
(no) Kaskadeand hos Artsdatabanken 
(en) Kaskadeand hos Fossilworks 
(en) Kaskadeand hos ITIS 
(en) Kaskadeand hos NCBI 
(en) Kategori:Hymenolaimus malacorhynchos – bilder, video eller lyd på Wikimedia Commons 
(en) Hymenolaimus malacorhynchos – galleri av bilder, video eller lyd på Wikimedia Commons 
Hymenolaimus malacorhynchos – detaljert informasjon på Wikispecies
Anders Steensen Bille

Anders Bille til Rosendal og Råbelev (født ca. 1580, død ca. 1633) var en dansk riksråd. Billeplatsen i Helsingborg er oppkalt etter ham.  


== Liv og levnet ==
Han var sønn av landsommer Steen Clausen Bille og hustru Kirsten Andersdatter Lindenov (d. 1596). I 1580 kom han i Sorø skole, hvoretter han fra 1599 la ut på den obligatoriske dannelsesreise først til Heidelberg, deretter til Basel, Orleans og Wittenberg. I 1603 ble han hoffjunker og i 1606 fulgte han Christian IV til England og i 1607 riksråd Jacob Ulfeldt (1567–1630) på hans sendelse til Nederlandene. 
I 1608 ble han rittmester over den skånske fane av rostjenesten og deltok senere som oberst i Kalmarkrigen. I årene 1610–29 var han lensmann på Helsingborg – hvortil Christian IV hadde forvist Kirsten Munk – og i 1612–33 også på Herrevad kloster. I desember 1619 ble han utnevnt til riksråd og ble samtidig slått til ridder.Heretter ble han benyttet i forskjellig verv: I 1619 deltok han ved grensemøtet i Ulfsbæk og ble senere samme år sendt til Skien for å holde norsk retterting. I 1624 og 1631 deltok han likeledes på rettertingsreiser til Gulland (Gotland) og Bornholm. I mars 1625 fikk han den innflytelsesrike stilling som krigskommissær i Skåne. Anders Bille tilhørte den krets av riksråder som med tiden inntok en skeptisk holdning til Christian IV og som i 1628 tvang gjennom opprettelsen av kontrollorganet generalkrigszahlkommissariatet.


== Rosendal ==
På godset Rosendal i Skåne, som han hadde arvet etter faren, oppførte han hovedgården i 1615 og forøket området. Han var forlovet med Anne Ottesdatter Rosenkrantz (1593–1609), hvis navn lever videre i godset. Etter hennes død levde han sammen med den uadelige Cathrine Henriksdatter med hvem han fikk flere barn, deriblant oberst og kommandant i København Steen Andersen Bille (1624–1698).Anders Bille beskrives både som streng, rettferdig, en bøndenes mann som også kunne være grov mot sitt undergivne personale. Innen forholdet til Cathrine Henriksdatter skal han ha hatt utallige kjærlighetshistorier på samvittigheten, hvorav noen av eventyrene ble forlagt til det såkalte Billehuset – en teglstensbygning på Rosenholm fra 1400-tallet.I 1622 hadde han som lensmann på Helsingborg donert 1000 spesieriksdaler hvis rente årlig skulle deles mellom byens latinskole og hospital. Donasjonen har gitt avkastning helt opp i vår tid.Anders Bille døde omkring 1633, hvoretter hans bror riksråd Claus Steensen Bille til Vandås (d. 1647) arvet Rosendal. 


== Referanser ==
Korditt

Korditt er et sprenglegeme bestående av nitroglyserin, cellulosenitrat og et bindemiddel som erstatter svartkrutt i militært bruk ettersom forbrenningsproduktene var gasser med minimal mengde sot. Det muliggjorde lange skuddserier uten at våpenet måtte rengjøres og at man slapp røkutvikling som avslørte skytterens stilling. Under svartkrutt-tiden dannet kanonrøken ved vindstille en ren fysisk krigståke som gjorde det vanskelig å skille mellom venn og fiende på slagmarken. Dette slapp man med korditt.
Akkurat som svartkrutt er bomullskrutt et langsomtvirkende sprengstoff. Det frigjør sin energi på den tiden prosjektilet beveger seg fremover i kanon/geværløpet, og ikke når det eksploderer. Tilsetning med nitroglyserin gjør korditt mindre egnet til å ta opp fuktighet fra luften og øker derfor prosjektilets holdbarhet sammenliknet med om det hadde vært rent bomullskrutt.
Korditt er navnet på kruttet, som ellers kalles NC-krutt. Det ble oppfunnet av engelskmannen Frederick Abel og James Dewar omkring år 1890, som på denne tiden var innblandet i patentkrig med Alfred Nobel.


== Fremstilling og egenskaper ==
Korditt består av 58 % nitroglyserin, 37 % bomullskrutt og 5 % vaselin. Den fremstilles gjennom å blande høygnitrerat bomullskrutt med nitroglyserin under tilsetting av om lag 20 % aceton og omhyggelig blande massen i 3–4 timer ved en temperatur på høyst 40 °C. Man tilsetter deretter vaselin under fortsatt omrøring i noen timer. Massen har deretter blitt homogen og noe geléartat, så den lett kan presses til rør eller strenger (gresk. Chorde, streng, gir navnet) av varierende størrelse, avhengighet av dets bruk.
Korditt klassifiseres som et laveksplosiv på grunn av langsom forbrenningshastighet. I likhet med røyksvakt krutt har det vært nødvendig å redusere innholdet av nitroglyserin til 30–35 % (”modifisert cordit” = C.M.D.).


== Bruk ==
I militær anvendelse brukes korditt til å skyte granater lange strekninger. Under andre verdenskrig blandet skipsmannskaper korditt med svartkrutt for å få lengre rekkevidde på sine kanoner.
Korditt er nå foreldet, og det produseres ikke lenger.


== Eksterne lenker ==
Korditt på snl.no
Nordsjona

Denne artikkelen er om bygda. For fjorden se Nordsjona (fjord).Nordsjona er en bygd i Rana kommune i Nordland.
Bygda har i dag knapt 50 innbyggere og lite eller intet næringsliv. En del hytter og en småbåthavn fører allikevel til stor aktivitet, især om sommeren. Det finnes også flere aktive foreninger i bygda, med Ungdomslaget Framhjålp som det fremste.
Den innerste delen av fjordarmen var på 1890-tallet senter for et stort sildefiske, og det var da to butikker, tre kafeer, flere sildesalterier og annen fiskerirelatert næring i bygda. På 1920-tallet ble det drevet hermetikkproduksjon ved gården Langstrand.
I 1942 ble det funnet en meteoritt, den såkalte Pollenmeteoritten i bygda.Inntil bygda fikk vei i 1983 var det postkontor, butikk og barneskole i bygda, men disse funksjonene ble flyttet til Utskarpen da veien ble åpnet. Ved åpningen av Silatunnelen (som ga Lurøy kommune fastlandsforbindelse) ble veien gjennom bygda en parsell av Kystriksveien (Fylkesvei 17).


== Referanser ==
Lars Harms

Lars Harms (født 8. november 1964 i Husum) er en nordfrisisk politiker som representerer Sydslesvigsk Vælgerforening (SSW).


== Referanser ==
Steppeilder

Steppeilder (Mustela eversmannii) er et rovpattedyr i mårfamilien.
Den er svært lik ilder (Mustela putorius) og er ofte blitt regnet som en underart av den. De to artene har samme størrelse, men steppeilderen har lysere pels, spesielt på ryggen og sidene. Steppeilderen har 38 kromosomer, ikke 40 som ilder, og skallen er kraftigere.Steppeilder foretrekker tørrere habitater enn ilder og forekommer på steppe, halvørken, beiteland og åkre. Føden er for det meste gnagere, som siseler, murmeldyr, hamstere, ørkenrotter, markmus og pipeharer. Den unngår skog og er nattaktiv. Arten er utbredt fra Polen, Tsjekkia og Østerrike i vest gjennom Ungarn, Slovakia, Serbia, Romania, Bulgaria, Moldova, Ukraina, østlige Belarus, sørlige Russland, nordlige Georgia, Kasakhstan, Turkmenistan, Usbekistan, Tadsjikistan og Kirgisistan til Mongolia og nordlige og vestlige Kina.


== Referanser ==


== Eksterne lenker ==
(en) Mustela eversmanii i Encyclopedia of Life 
(en) Mustela eversmanii i Global Biodiversity Information Facility 
(en) Mustela eversmanii hos Fauna Europaea 
(en) Mustela eversmanii hos ITIS 
(en) Mustela eversmanii hos NCBI 
(en) Kategori:Mustela eversmanii – bilder, video eller lyd på Wikimedia Commons 
Mustela eversmanii – detaljert informasjon på Wikispecies
London Evening News

London Evening News var en avis som først ble utgitt 14. august 1855.(Vanligvis når folk sier London Evening News refererer de faktisk til Evening News som ble publisert i London fra 1881 til 1980, da den ble innlemmet i Evening Standard. Siste utgave ble publisert fredag 31. oktober 1980.)
Tittelen ble kort gjenopplivet som en vellykket spoiler-taktikk av Associated Nrwspapers, da eiere av alle Evening Standards aksjer ble byttet mot London Daily News av Robert Maxwell som raskt nedla den, og like senere, dens  rival.


== Referanser ==
Screen Actors Guild Life Achievement Award

Screen Actors Guild Life Achievement Award er en ærespris delt ut av den amerikanske fagforeningen Screen Actors Guild (SAG) «for fremragende innsats i å fremme de fineste idealene ved skuespilleryrket» (for outstanding achievement in fostering the finest ideals of the acting profession). Prisen har med tre unntak blitt utdelt hvert år siden 1962 da Eddie Cantor vant prisen.


== Mottakere ==
Følgende skuespillere har fått prisen.


== Referanser ==
Konglekråke

Konglekråke (Nucifraga columbiana) er en spurvefugl i kråkefamilien. Den lever i Nord-Amerika, fra Britisk Columbia og det vestre Alberta i Canada, gjennom USA til Californiahalvøya i Mexico. Konglekråka spiser frø fra furutrær.


== Referanser ==


== Eksterne lenker ==
(en) Konglekråke i Global Biodiversity Information Facility 

(no) Konglekråke hos Artsdatabanken 
(en) Konglekråke hos Fossilworks 
(en) Konglekråke hos ITIS 
(en) Konglekråke hos NCBI 
(en) Kategori:Nucifraga columbiana – bilder, video eller lyd på Wikimedia Commons 
(en) Nucifraga columbiana – galleri av bilder, video eller lyd på Wikimedia Commons 
Nucifraga columbiana – detaljert informasjon på Wikispecies
Sør-Jarlsberg prosti

Sør-Jarlsberg prosti (Søndre Jarlsberg Provsti) er et tidligere prosti i Oslo bispedømme.


== Historikk ==
Prostiet ble opprettet i 1848 ved delingen av Jarlsberg prosti i Søndre og Nordre Jarlsberg prostier. Prostiet fikk sitt moderne navn i 1922. Ved opprettelsen av Tunsberg bispedømme i 1948 ble prostiet videreført som Tønsberg domprosti, hvor de fleste prestegjeldene inngikk, med unntak av Ramnes som ble overført til Nord-Jarlsberg prosti.


== Prestegjeld i Sør-Jarlsberg prosti ==
Tønsberg
Ramnes
Andebu
Sem
Stokke
Nøtterøy
Tjøme


== Referanser ==